KOMENTE DHE REKOMANDIME
MBI RAPORTIN E MONITORIMIT PËR 4 MUJORIN E PARË TË VITIT 2026  PËR DREJTORINË E PËRGJITHSHME TË ARKIVAVE
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore

Me fondet e buxhetit të vëna në dispozicion gjatë vitit 2026, Drejtoria e Përgjithshme të Arkivave ka ushtruar veprimtarinë e tij në zbatim të detyrimeve të ngarkuara sipas fushës së saj të përgjegjësisë e qëllimit të politikës së programit: “Ruajtja e vlerave historike kombëtare përmes aplikimit të standardeve bashkëkohore për arkivimin e dokumenteve e zhvillimin e infrastrukturës ndërtimore, elektronike dhe kushteve të punës së DPA”. Tregues performance në nivel qëllimi është përcaktuar “Nr. i dokumenteve të përpunuara” të cilat raportohen të jenë realizuar 99.4 % e planifikimit vjetor. Lidhur me këtë të dhënë konstatojmë se ai nuk është përditësuar për 4 mujorin e parë të vitit 2026 por ka mbetur shifra e vitit 2025.
Ndërsa objektivi është: “Përpunimi i fondit dhe digjitalizimi për të venë në dispozicion të publikut informacionin e kërkuar”, dhe treguesve të performancës në nivel objektivi është përcaktuar “Metra linear fonde arkivore të përpunuara”, “Nr. dokumentesh të digjitalizuar në vit” të cilat gjithashtu raportohen të arritura 100% sipas planifikimit vjetor edhe pse po raportohet për 4 mujorin e parë të vitit 2026. Për arritjen e këtij objektivi janë  realizuar produktet e këtij institucioni që janë:

· “Dokumente të trajtuara në vit”. Tek ky produkt për vitin 2026 janë planifikuar 365.7 milionë lekë fonde dhe për 4 mujorin e parë janë realizuar 101.6 milionë lekë ose 27.8% e planit vjetor. Lidhur me sasitë faktike të dokumenteve të trajtuara nuk është dhënë informacioni se sa ka qenë numri i tyre për periudhën raportuese.
· Gjithashtu janë planifikuar disa projekte investimi të cilat lidhen me rikonstruksione ambientesh, kolaudime dhe blerje pajisje zyre, psh: Ndërtim godine e re me vendndodhje në Shkozë e cila është në proces dhe ka realizim fondesh për 4 mujorin e parë në masën 44% të tyre, blerje raftesh të lëvizshme të cilat janë realizuar në masë 73% të fondeve të akorduara, ndërsa pjesa tjetër e projekteve edhe nuk ka nisur realizimin por pritet që të finalizohen brenda vitit 2026.
Drejtoria e Përgjithshme e Arkivave ka në strukturën e saj organike të miratuar 175 punonjës dhe për 4 mujorin e parë të vitit 2026. DPA ka operuar me 159 punonjës ose ndryshe me 90.8 % të stafit. Gjithashtu, në zbatim të VKM-së Nr. 2592/2026 ata kanë rekrutuar edhe punonjësit me kontratë, nr. i tyre ka qenë 21 punonjës me kohë të pjesshme. 
Shpenzimet nga ardhurat jashtë limitit kanë qenë në vlerën 76 mijë lekë dhe ky fond është përdorur për likuidimin e faturave të blerjes së materialeve për suveniret.
II. Karakteristika kryesore të performancës së shpenzimeve
Realizmi i fondeve te Drejtorisë së Përgjithshme të Arkivave sipas klasifikimit ekonomik, struktura e shpërndarjes se tyre, si edhe ndryshimet ne planin vjetor rezultojnë sipas tabelës së mëposhtme:
Në mijë lekë                               

Emërtimi

Planifikimi, Menaxhimi dhe Administrimi 457,915     99% 530,700   99% 535,700   100% 5,000        177,496       100% 358,204         33% 33%

Gjithsej shpenzime buxhetore 457,915     99% 530,700   99% 535,700   100% 5,000        177,496       100% 358,204         33% 33%

Shpenzime nga te Ardhurat Jashte limitit 15              67               

Totali Shpenzimeve te DPA

457,931     177,563      

-            

Emërtimi -            

Paga 190,538     41% 229,000   43% 225,700   42% (3,300)       71,986         41% 153,714         32% 31%

Sigurime Shoqërore 31,649       7% 46,200     9% 43,500     8% (2,700)       11,901         7% 31,599           27% 26%

Mallra dhe Shërbime të Tjera 113,225     25% 89,700     17% 95,700     18% 6,000        17,395         10% 78,305           18% 19%

Subvencione -             -           -            -                

Transferta Korente të Brendshme -             -           -            -                

Transferta Korente të Huaja -             -           -            -                

Trans per Buxh. Fam. & Individ 500            0% 300          0% 800          0% 500           300              0% 500                38% 100%

Totali Shpenzime Korrente 335,912     73% 365,200   68% 365,700   68% 500           101,582       57% 264,118         28% 28%

Shpenzime Kapitale FB 126,000     27% 170,000   32% 170,000   32% -            75,914         43% 94,086           45% 45%

Shpenzime Kapitale FH -             0% -           0% 0% -            0% -                

Totali Shpenzime Kapitale 126,000     27% 170,000   32% 170,000   32% -            75,914         43% 94,086           45% 45%

Totali i Shpenz. Buxhetore te DPA 461,912     100% 535,200   100% 535,700   100% 500           177,496       100% 358,204         33% 33%

Shpenzime nga te Ardhurat Jashte limitit 15              76               

Gjithesej shpenzime te DPA

461,927     177,572      

Numri i punonjësve 148 175 175 159

Drejtoria e Përgjithshme e Arkivave gjatë 4 mujorit të parë të vitit 2026 ka pasur një realizim shumë të mirë në total prej 33 % e fondeve të akorduara krahasuar me buxhetin e ndryshuar dhe me planin fillestar të buxhetit. Për shpenzimet korrente situata e realizimit në total institucioni është 28% në raport me planin e rishikuar dhe me planin fillestar. Kjo situate është e justifikuar me faktin që gjatë 4 mujorit të parë të vitit 2026 janë akoma të pa plotësuar 16 vendet vakante të punës dhe saktësisht është evidentuar se rreth 10 % e stafit është ende e pa plotësuar. Pjesa me e madhe e fondeve të lira të shpenzimeve të personelit janë rialokuar duke i kanalizuar në shpenzimet operative të këtij institucioni. Ndërsa lidhur me shpenzimet kapitale situata e realizimit në total institucioni është 45% në raport me planin e rishikuar dhe me atë fillestar. 
Sikurse evidentohet edhe në tabelën e mësipërme, rreth 47% e shpenzimeve faktike të DPA-së janë për shpenzimet personeli, 10% për shpenzime operative dhe vetëm 43% e shpenzimeve faktike të 4 mujorit të parë të vitit 2026 janë për shpenzimet kapitale. Ky institucion nuk ka shpenzime kapitale me Financim të huaj por vetëm me financim të brendshëm.
Struktura e shpërndarjes së fondeve buxhetore dhe struktura e shpërndarjes së shpenzimeve faktike përbëhet nga 68 % janë për shpenzime korente dhe 32% e buxhetit të akorduar është për shpenzimet kapitale. 
Lidhur me ndryshimet në planifikim për 4 mujorin e parë të vitit 2026, përfshirë këtu buxhetin fillestar, dhe buxhetin me ndryshimet të ndodhur gjatë vitit rezulton se gjithsej shpenzimet buxhetore të DPA janë shtuar me 500 mijë lekë.

Diferencat lidhen me ndryshimet në buxhetin fillestar dhe atë të ndryshuar janë si rezultat i detajimit të Fondit të Veçantë akorduar me shkresën nr. 2228 Prot., datë 09.02.2026.  
III.     Komente dhe rekomandime

· Raporti i monitorimit të Drejtorisë së Përgjithshme të Arkivave është paraqitur në kohë në përputhje me afatet e përcaktuara në udhëzimin nr. 14, datë 30.05.2023 “Për procedurat standarde të monitorimit të buxhetit, për njësitë e qeverisjes qendrore”. 
· Raporti i monitorimit të DPA është i shoqëruar me të gjithë setin përkatës sipas udhëzimit nr. 14, datë 30.05.2023 “Për procedurat standard të monitorimit të buxhetit, për njësitë e qeverisjes qendrore” por në Aneksin nr. 4 nuk janë plotësuar sasitë faktike. Gjithashtu evidentojmë se ka disa mospërputhje të të dhënave të plotësuara në Aneks dhe atyre të raportuara në analizën narrative, psh: vlera e përdorur për likuidimin e faturave të suvenireve në analizën narrative raportohet 76,030 lekë ndërsa në aneksin nr.1 është pasqyruar vlera 15,396 lekë . Gjithashtu, lidhur me këtë tregues konstatojmë se emërtimi i treguesit të performancës është “Nr. i dokumenteve të digjitalizuar kundrejt totalit”, pra shprehet si raport ose % ndërsa vlerat e plotësuara janë me nr. dokumentesh. Lidhur me sa më sipër sugjerojmë të rishikohet mundësia e shprehjes në mënyrë më të qartë dhe të kuptueshme të të dhënave të raportuara.
· Në raportin e monitorimit të raportuar nga DPA janë përfshirë të ardhurat si vlerë edhe informacion lidhur me përdorimin e tyre. 

· Janë vendosur shpjegime për devijimet e kostove nga plani fillestar apo nga vitet paraardhëse (për ato raste që kanë ndryshime të konsiderueshme në vlerësimet e kostove për njësi për produktet).

· Në raport përmendet numri i punonjësve por paraqitja e informacionit lidhur me numrin e punonjësve buxhetore të vitit paraardhës, numrit të miratuar në Ligjin e Buxhetit vjetor si edhe të ndryshuar, numrit faktik të  punonjësve duhet të plotësohen edhe në tabelën e aneksit nr.1.

IV. Publikimi. 
Raporti i Monitorimit për 4 mujorin e parë të vitit 2026, nuk është publikuar në faqen zyrtare të DPA.
Linku: •
https://www.arkiva.gov.al/programi-i-transparences
